

**Szent Benedek Általános Iskola, Középiskola,**

**Alapfokú Művészeti Iskola és Kollégium**

**Pannonhalmi Tagintézménye**

**A 2017/2018-as tanév**

**ÖKOISKOLAI MUNKATERVE**

**Ökoiskolai munkacsoport tagjai:**

|  |  |
| --- | --- |
| Turbók Arnold Bertalan | igazgató |
| Hegedűs Hajnalka | ÖKO csoport vezetője |
| Pozsgainé Timlinger Renáta | felsős munkaközösség vezetője |
| Szilveszter Eszter | alsós munkaközösség vezetője |
| Kovács Tamásné | iskolatitkár | |

Iskolánk a Szent Benedek Általános Iskola elhatározta, hogy a 2017/2018-as tanévben megújítja az Őrőkős Ökoiskola címét. Terveink szerint minden területen ennek megfelelően új terveket dolgozunk ki. Az iskola pedagógusai, a technikai személyzet, a gyerekek és a szülők magatartását is egyre jobban áthatja a környezettudatos életmód. Iskolánk pedagógiai programjában, a helyi tantervek, illetve az egyes munkaközösségek munkaterveinek kialakításánál is a jövőben különös gondot fordítunk a környezettudatosságra, a környezetvédelemre, valamint az iskola fenntarthatóságát célzó nevelési elemek minél szélesebb körben történő alkalmazására.

**Célkitűzéseink:**

**Szemléletformálás:**

* Fontosnak tartjuk a környezettudatosabb életvitel kialakítását. Ez egyre sürgetőbb feladat az oktatásban is, hisz az emberiség jelenlegi legnagyobb kihívása a környezeti válság. Az oktatásban, az iskolafejlesztő munkában a jövő generációjának nevelése során fontos, hogy ezt szem előtt tartsuk. A környezettudatosságra, fenntarthatóságra nevelés során csak akkor lehetünk eredményesek, ha ezek az elvek nem csak a tanításban érvényesülnek, hanem az iskolai élet minden területén, ha a természet megismerése, tanulmányozása és védelme a tanórai foglalkozásokon kívül a szabadtéri programokban is helyet kap.
* Tájékozott, kreatív gondolkodásmóddal rendelkező tanulókat nevelni, akik képesek a megismerni és felismerni a környezeti sajátosságaikat, problémamegoldó képességgel rendelkeznek, észlelik, és elemi szinten értékelik a környezetben lezajló kedvező és kedvezőtlen folyamatokat. Felelős elkötelezettséget vállalnak egyéni vagy közös tetteikben.
* Megértik a fogyasztás és erőforrás kapcsolatot, a fenntartható fogyasztás elvét. Ökológiai nevelésük kiemelt feladata, hogy megismerkedjenek azokkal a jelenségekkel, amelyek következményeként bolygónkon környezeti válságjelenségek mutatkoznak. Konkrét hazai példákon felismertetni a társadalmi-gazdasági modernizáció pozitív és negatív környezeti következményeit.
* A fenntarthatóság pedagógiájában az együttműködés fontos szerepet kapjon, a város önkormányzatával, a szülői házzal, társadalmi szervezetekkel kialakított jó kapcsolatok segítsék a tanulók fejlődését.
* Célunk, hogy kialakítsuk bennük az igényt, késztetést környezetük értékeinek, hagyományainak megőrzésére, gyarapítására, törekedjenek a helyes magatartásminták követésére.
* A természet és a környezet ismeretén és szeretetén alapuló tisztelet, felelősségtudat, a környezeti károk megelőzésére való törekvés váljék meghatározóvá életmódjukban.
* Fontosnak tartjuk, hogy szerezzenek személyes tapasztalatokat az együttműködés, a környezeti konfliktusok közös kezelése és megoldása terén

Mindezt pedagógiai programunknak megfelelően a fenntarthatóság, környezettudatosság jegyében tesszük.

**A fenntarthatóság pedagógiáját szolgáló kiemelt tevékenységeink:**

* Örökös Ökoiskola címpályázat megújító folyamatának kidolgozása
* A jeles napokról (Vizes élőhelyek világnapja, Víz világnapja, Föld napja, Madarak és fák napja, Múzeumi világnap, Környezetvédelmi világnap, Dohányzásmentes világnap, Autómentes nap, Takarítási világnap, Állatok világnapja, Fogyasztásszüneteltetési nap - ÖKO-san vásárolj nap) témahéttel, témanapokkal, programokkal, előadásokkal, versenyek és kiállítások szervezésével emlékezünk meg.
* Szelektív hulladékgyűjtés használata, szemléletformálás:

Az újrahasznosítható hulladékok közül egész évben szelektíven gyűjtjük a papírt, PET-palackokat, műanyag kupakokat, használt elemeket, használt mobilok gyűjtése aludobozok gyűjtése a „pont velem” programban. Te szedd akcióban való részvétel és az iskolánk környezetének rendben tartása, komposztálás fontossága, környezettudatos gondolkodás fejlesztése.

* A mozgás megszerettetése nem csak a testnevelés órákra korlátozódik, iskolai sportkör, sportnap, versenyek, bajnokságok, túrák szervezésével igyekszünk minél több gyereket megmozgatni. Lehetőség van a mindennapos testmozgásra is a tanév folyamán. Az 5. osztályos tanulóink kardvívást tanulnak a testnevelés óra keretein belül. Új érzékelő ösvény létesítése, új játszóeszközök telepítése ÖKO szemlélettel.
* Az iskola-egészségügyi ellátás keretein belül továbbra is a helyes táplálkozást, a higiénés szokások kialakítását, a prevenciót és a felvilágosítást helyezzük előtérbe, egészséghetet szervezünk, a projekt keretein belül kiemelkedő szerepet kap ez a témakör.
* Az intézmény fenntarthatóságra nevelési tevékenysége illeszkedik a helyi települési közösség és önkormányzata fenntarthatósági törekvéseihez, sőt, esetleg orientálja is azt, és hozzájárul az intézmény közvetlen környezetének, környezettudatos alakításához.
* A környezeti nevelés témájában a község óvodájának példaadás, programokra való meghívás, tapasztalatszerzési lehetőség biztosítása

**Tervezett új programok:**

- Iskolai gyógynövénykert, érzékelő ösvény, ÖKO-játszótér kialakítása, folyamatos karbantartása, az iskolai tanulási folyamatban való felhasználása a tanítási órákon és azon kívül.

- Szabadtéri, külső helyszínen zajló tevékenységek. Pl. az Öko-projekt keretében látogatás a Pannonhalmi- GYMS megyei nevezetességekhez, természeti helyekhez, tavakhoz, réthez, Natura 2000-es területre.

- A fenntarthatósággal kapcsolatos helyi és globális eseményekhez való kapcsolódás.

- A gyalogosan könnyen megközelíthető, környezet tanulmányozására alkalmas területek tananyaghoz kapcsolódó látogatása

- Iskolán belüli versenyek, pl. Egészségheti iskolai vetélkedő, Autómentes nap.

- Védőnői, iskolaorvosi tájékoztatók, vizsgálatok, előadások.

- Szelektív hulladékgyűjtés (papír, műanyag, elem, alu-doboz, komposzt, kupak).

**Folyamatos feladatok:**

* Tantermeinket és a folyosókat növényekkel tesszük élhetőbbé. (felelős: osztályfőnökök)
* Dekoráláshoz igyekszünk újrahasznosított anyagokat használni. (felelős: osztályfőnökök)
* Energiatakarékosságra törekszünk a vízhasználat, a világítás és a papírhasználat területén.
* ÖKO programok honlapra tétele (felelős: Kovács Tamásné)
* Tanáriban és a tantermekben elhasznált papírok szelektív gyűjtése, újrahasznosítása
* Az iskola növényeinek, iskolakert gondozása (felelős: Szücs Katalin)
* Iskolagyümölcs program (felelős: Kovács Tamásné)
* Madáretetők karbantartása, madáretetés (felelős: alsós munkaközösség)
* Világítás további korszerűsítése a tantermekben
* ÁNTSZ – E-BUG egészségfejlesztési oktatási eszköz megismerése
* Tanulmányi kirándulások, nyári táborok megszervezése a környezeti nevelés fő szempontsorai alapján (Natura 2000 figyelembevétele) (felelős: osztályfőnökök)
* Pályázatfigyelés, pályázatírás (felelős: Turbók Arnold Bertalan)
* Örökös Ökoiskola cím megtartásával kapcsolatos teendők (felelős: Hegedűs Hajnalka)

**A 2017–2018. tanév munkaterve**

|  |  |  |
| --- | --- | --- |
| Időpont | Esemény | Felelős |
| szeptember | Munkaközösségek munkatervének elkészítése | munkaközösség-vezetők |
| szeptember 16 | Udvari Játékok elhelyezése | Szücs Katalin |
| szeptember 18-22 | 5. osztály ÖKOsítása ( autómentes nap, takarítási világnap, gyaloglónap-tűzoltóság Győr) | Hegedűs Hajnalka |
| szeptember 29 | Papírgyűjtés | Kovácsné Regner Judit, osztályfőnökök |
| október | Ökoiskolai munkaterv egyeztetése a DÖK-kel, az SZM képviselőjével  A DÖK részt vállal az ökoiskolai program megvalósításában | Hegedűs Hajnalka  Turbók Arnold Bertalan |
| október | Tini bőrápolás, felvilágosítás, prevenciós előadás 8. osztályban | Szücs Katalin |
| október | „Öko-könyvtár” kialakítása | Kovácsné Regner Judit |
| október 4. | Állatok világnapja | osztályfőnökök, napközisek |
| október 21. | Budapesti kirándulás ÖKO-san | Hegedűs Hajnalka |
| október 27. | madáretetők készítése ÖKO gondolkodással az 5. osztályban | Szücs Katalin, Hegedűs Hajnalka |
| november-március | madáretetők karbantartása, madáretetés | alsós munkaközösség |
| november 6-11 | Szent Márton-hét | 2. osztály osztályfőnökök |
| november- december (zöldségszállítmány függvényében) | zÖKObuli, zöldségfogyasztás ösztönzése | munkaközösség-vezetők, osztályfőnökök |
| november 24. | ÖKO-san vásárolj nap | munkaközösség-vezetők |
| december 4-8. | Egészségvédelmi témahét | munkaközösség-vezetők |
| december 8. | Adventi vásár (újrahasznosított anyagok felhasználása) | alsós munkaközösség |
| január 9.– április 27. | Országos Fittségi Mérés | testnevelést tanító kollégák |
| január 23-27. | Madárvédelmi témahét | napközis és tanszobás foglalkozásvezetők |
| február 2- március 22. | Vizes élőhelyek, Víz világnapja  Víz-napok | Hegedűs Hajnalka és munkaközösség-vezetők |
| március 21. | Szent Benedek Nap | pedagógusok |
| március 25-26 | Szent Benedek versenyek ÖKOs feladatokkal | szaktanárok |
| április 3. | Csillagászati világnap | osztályfőnökök |
| április | Papírgyűjtés |  |
| április 6. | Egészségügyi világnap | Hegedűs Hajnalka, munkaközösség-vezetők |
| április 9-13 | Digitális témahét | Havlik Emese |
| április 23-27. | Föld napja, fenntarthatósági témahét | munkaközösség-vezetők |
| április | szemétgyűjtés Pannonhalmán  Részt veszünk a helyi önkormányzat által szervezett szemétszedési akciókban, iskolánk környékét rendszeres szemétszedéssel tisztitjuk |  |
| május 10. | Madarak és fák napja | alsós munkaközösség |
| június | Ki a tanteremből nap | pedagógusok |
| június 7. | Tanulmányi kirándulások  Natura 2000 figyelembevételével | osztályfőnökök (1-7 osztály) |

A programok megvalósításához szükséges költségek kiegészítéséhez kérjük a Pannonhalmi Önkormányzat, a helyi vállalkozók és a Pannonhalmi Iskoláért Alapítvány támogatását; valamint keressük a pályázati lehetőségeket is.

**Pannonhalma, 2017. október 15.**